ai4bharat/Pralekha huggingface dataset:
امور صارفین، خوراک اور عوامی تقسیم کی وزارت
گذشتہ سال اسی مدت کے دوران خریداری کے مقابلے اس سال 11.81 فیصد سے زیادہ گیہوں کی خریداری کی گئی
اب تک 433.32 لاکھ میٹرک ٹن گیہوں کی خریداری کی جاچکی ہے، جبکہ پچھلے سال اسی مدت میں 387.53 لاکھ میٹرک ٹن گیہوں کی
خریداری ہوئی
جاری گیہوں کی خریداری سے تقریباً 49.16لاکھ کسانوں کا فائدہ ہوا ہے
گذشتہ سال اسی مدت کے دوران خرید اری کے مقابلے اس سال 14.30 فیصد سے زیادہ دھان کی خریداری کی گئی
رواں خریف مارکیٹنگ سیزن 21-2020 اور ربیع مارکیٹنگ سیزن میں کم از کم امدادی قیمت  پر 867.06 لاکھ میٹرک ٹن دھان کی خریداری سے 127.91 لاکھ کسانوں کو فائدہ پہنچا ہے
سرکاری ایجنسیوں نے ایم ایس پی پر10,07,334.82میٹرک ٹن دالیں اور تلہن کی خریداری کی ہے
نئی دلّی ،13 جولائی، 2021/
رواں ربیع مارکیٹنگ سیزن  22-2021کے دوران،گیہوں خرید کرنے والی بیشتر ریاستوں میں  433.32 لاکھ میٹرک ٹن کی مقدار میں خریداری کی جاچکی ہے ۔ جبکہ گذشتہ سال اسی مدت کے دوران 387.53 لاکھمیٹرک ٹن گیہوں کی خریداری کی گئی تھی۔
|
|
رواں خریف سیزن 21-2020 کے لئے دھان کی خریداری کا عمل، خریداری کرنے والی مختلف ریاستوں میں خوش اسلوبی سے جاری ہے،12 جولائی 2021 تک 867.06 لاکھ میٹرک ٹن سے زیادہ کی خریداری کی جاچکی ہے  جبکہ گزشتہ سال اسی مدت کے دوران 758.54 لاکھ میٹرک ٹن دھان کی خریداری کی گئی تھی۔
موجودہ خریف مارکیٹنگ سیزن  میں ایم ایس پی قیمت پر 1,58,479.77 کروڑ روپے کی ادائیگی سے تقریباً124.00لاکھ کسانوں کو پہلے ہی فائدہ حاصل ہوچکا ہے۔ دھان کی خریداری بھی اب تک کی سب سے اونچی سطح پر پہنچ گئی ہے، پچھلے خریف مارکیٹنگ سیزن 20-2019 میں سب سے زیادہ773.45 لاکھ میٹرک ٹن کی خریداری کیگئی تھی۔
|
|
اس کے علاوہ،خریف مارکیٹنگ سیزن21- 2020 اور ربیع مارکیٹنگ سیزن 2021 نیز گرمائی سیزن 2021 کیلئےریاستوں سے ملنے والی تجاویز کی بنیاد پرتمل ناڈو، کرناٹک، مہاراشٹر، تلنگانہ، گجرات، ہریانہ، مدھیہ پردیش، اترپردیش، اڈیشہ، راجستھان اور آندھراپردیش ریاستوں کیلئے امدای قیمت اسکیم  کے تحت108.42 لاکھ میٹرک ٹن دالیں اور تلہن کی خریداری کے لئے منظوری دی گئی تھی۔ آندھراپردیش، کرناٹک، تمل ناڈو اور کیرالہ ریاستوں کے لئے 1.74لاکھ میٹرک ٹن کھوپرا  کی خریداری کو بھی منظوری دی گئی ہے۔دیگر ریاستوں / مرکز کے زیر انتظام علاقوں کے لئے بھی پی ایس ایس کے تحت تجویز موصول ہوجانے پر دالوں ، تلہن اور کھوپرا کی خریداری کو منظوری دی جائے گی، تاکہ سال 21-2020 کے لئے اندراج شدہ کسانوں سےبراہ راست نوٹیفائیڈ ایم ایس پی پر ان فصلوں کی ایف اےکیو گریڈ کی خریداری کی جاسکے۔ البتہ اگر ریاستوں اور مرکز کے زیر انتظام علاقوں میں فصل کی کٹائی کی مدت کے دوران مارکیٹ کی قیمتیں ایم ایس پی سے کم ہوتی ہیں، تو فصلوں کی خریداری، ریاست کی نامزد خریداری ایجنسیوں کے توسط سے مرکزی نوڈل ایجنسیوں کے ذریعے کی جائے گی۔
حکومت نے 12 جولائی2021 تک اپنی نوڈل ایجنسیوں کے توسط سے5,359.23کروڑ روپے کی ایم ایس پی قدر والی مونگ، اڑد،تور، چنا، مسور، مونگ پھلی، سورج مکھی، سرسوں اور سویابین کی10,07,334.82 میٹرک ٹنکی خریداری کی ہے اور اس سے خریف 21-2020 اور ربیع 2021 اور گرمائی سیزن 2021کے تحت تمل ناڈو، کرناٹک، آندھراپردیش، مدھیہ پردیش، مہاراشٹر، گجرات، اترپردیش، تلنگانہ، ہریانہ، اڈیشہ اور راجستھان کے6,17,524کسانوں کو فائدہ ہوا ہے۔ 
اسی طرح فصل سیزن 21-2020 کے دوران کرناٹک اور تمل ناڈو میں 52.40 کروڑ روپے کے ایم یس پی قدر پر 5089 میٹرک ٹن کھوپرا کی خریداری کی گئی ہے، جس سے 3961 کسان مستفید ہوئے ہیں۔ سیزن 21-2020 کے لئے تمل ناڈو سے 51000 میٹرک ٹن کھوپرا کی خریداری کی منظوری دی گئی ہے، حالانکہ خریداری کا عمل شروع کرنے کی تاریخ کا فیصلہ ریاستی سرکار کو کرنا ہے۔
خوراک کی ڈبہ بندی کی صنعتوں کی وزارت
پی ایم کے ایس وائی کے تحت مختص فنڈ
خوراک کی ڈبہ بندی کی صنعتوں کے وزیر مملکت، جناب پرہلاد سنگھ پٹیل نے آج لوک سبھا میں ایک سوال کے تحریری جواب میں بتایا ہے کہ مرکزی سیکٹر کی ایک اہم اسکیم – پردھان منتری کسان سمپدا یوجنا  کے تحت 2017-18 سے 2022-23 تک 4439.20 کروڑ روپے کے کل فنڈ مختص کیے گئے ہیں۔ 4439.20 کروڑ روپے میں سے، 3566.80 کروڑ روپے 28.02.2023 تک پی ایم کے ایس وائی کے تحت گرانٹ ان ایڈ کی شکل میں جاری کیے گئے ہیں۔
خوراک کی ڈبہ بندی کی صنعتوں کی وزارت  نے اب تک 1375 فوڈ پروسیسنگ منصوبوں کو منظوری دے دی ہے جس میں فوڈ ٹیسٹنگ لیبارٹریوں کے منصوبے، فوڈ پروسیسنگ کے شعبے پر تحقیق اور ترقی اور مہارت کی ترقی شامل ہے جس میں 8536.14 کروڑ روپے کی کل گرانٹ شامل ہے۔ سمپدا اسکیم نے 56.01 لاکھ کسانوں کو فائدہ پہنچانے اور 8.28 لاکھ ملازمتیں پیدا کرنے میں مدد کی ہے۔
پی ایم کے ایس وائی کی ذیلی اسکیمیں یعنی  مربوط کولڈ چین اور ویلیو ایڈیشن انفراسٹرکچر ،  ایگرو پروسیسنگ کلسٹرز کے لیے انفراسٹرکچر کی تشکیل،  فوڈ پروسیسنگ اور تحفظ کی صلاحیتوں کی تخلیق/ توسیع اور  آپریشن گرین، تباہ ہونے کی وجہ سے نقصان کو کم کرکے خام زراعتی پیداوار کی پراسیسنگ کی سطح کو بڑھانے میں مدد کرتی ہیں۔
ڈبہ بند کھانوں کی برآمد کو بڑھانے کے لیے حکومت ہند کے ذریعہ اٹھائے گئے/ اٹھائے جا رہے اہم اقدامات میں شامل ہیں زراعت کی برآمد کرنے کی پالیسی، ایک ضلع ایک پروڈکٹ  کی بنیاد پر ضلع بطور برآمد ہب، پیداوار سے منسلک ترغیبی اسکیموں پر عمل درآمد کرنا، مشن/ سفارت خانوں کے ساتھ تعاون، تجارتی میلوں کا اہتمام کرنا اور خریدار-فروخت کنندہ سے ملاقاتیں کرنا۔
کوئلے کی وزارت
ٹھیکوں سے متعلق کانکنی ڈیولپر اور آپریٹر کی تقرری
نیتی آیوگ نے اسٹیل کی وزارت، کانکنی کی وزارت، کوئلہ اور محکمہ محصولات کی وزارت، خزانہ کی وزارت کے ساتھ مشاورت کے ساتھ، کارروائی کو شفاف بنانے کے لیے 2020 میں کانکنی کی ترقی اور آپریٹنگ ٹھیکے  دینے کے عمل کا جائزہ لیا۔ کول انڈیا لمیٹڈ ، دی سنگارینی کولیریز کمپنی لمیٹڈ  اور این ایل سی انڈیا لمیٹڈ  ایم ڈی او ٹھیکے دینے کے لیے اوپن ٹینڈر کے ذریعے شفاف عمل کی پیروی کرتے ہیں۔
سی آئی ایل، ایس سی سی ایل اور این ایل سی آئی ایل کے ذریعہ کوئی بھی ایم ڈی او ٹھیکے کو نئے سرے سے نیلامی کے بغیر بحال نہیں کیا گیا۔
فی الحال کوئلہ کانوں  ایکٹ 2015 کے سیکشن 11  میں ترمیم کرنے کی کوئی تجویز نہیں ہے۔
کسی بھی سرکاری مائننگ کمپنی کو سی آئی ایل / این ایل سی آئی ایل کا کوئی ایم ڈی او ٹھیکہ نہیں دیا گیا ہے۔
کوئلہ، کانکنی اور پارلیمانی امور کے وزیر جناب پرہلاد جوشی نے آج راجیہ سبھا میں ایک تحریری جواب میں یہ معلومات فراہم کیں ۔
۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ا ک۔ ق ر
U-3027
(Visitor Counter : 51
وزیراعظم کا دفتر
وزیر اعظم نے سی جی ٹی ایم ایس ای کے ذریعے مالی سال 23-2022 کے دوران ایک لاکھ کروڑ کی گارنٹی چھو لینے پر خوشی کا اظہار کیا
وزیر اعظم جناب نریندر مودی نے بہت ہی چھوٹی اور چھوٹی صنعتوں کے لیے کریڈٹ گارنٹی اسکیم  کے ذریعے مالی سال 23-2022 میں ایک لاکھ کروڑ کی گارنٹی چھو لینے پر خوشی کا اظہار کیا ہے۔ جناب مودی نے کہا ہے کہ ہم اپنی معیشت کو مزید بلندیوں تک لے جانے کے لیے اپنے نوجوانوں کے کاروباری جوش پر داؤ لگا رہے ہیں۔
ایم ایس ایم ای کی وزارت کے ایک ٹوئٹ کے جواب میں، وزیر اعظم نے کہا:
’’ہم اپنی معیشت کو مزید بلندیوں تک لے جانے کے لیے اپنے نوجوانوں کے کاروباری جوش پر داؤ لگا رہے ہیں۔‘‘
صحت اور خاندانی بہبود کی وزارت
حکومت ہند نے اب تک ریاستوں / مرکز کے زیر انتظام خطوں کو 16.54 کروڑسے زیادہ ویکسین کی خوراک مفت فراہم کرائی ہے
ریاستوں / مرکز کے زیرانتظام خطوں کے پاس لوگوں کو لگانے کے لئے 75 لاکھ سے زیادہ ویکسین کی خوراک دستیاب ہیں
ریاستوں / مرکز کے زیر انتظام خطوں کو آئندہ تین دن میں ویکسین کی تقریباََ ساٹھ لاکھ اضافی خوراکیں موصول ہوں گی
نئی دہلی، 03: مئی 2021: حکومت ہند ’’ مکمل حکومت ‘‘ کے نظریہ کے ساتھ ریاستوں اور مرکز کے زیرانتظام خطوں کے تعاون سے کووڈ -19 عالمی وبا کے خلاف جنگ کی قیادت کی کررہی ہے۔کووڈ -19 عالمی وبا کے کنٹینمنٹ اور بندوبست کے لئے حکومت ہند کی پانچ نکاتی حکمت عملی میں جانچ کرنے ، پتہ لگانے ،علاج کرنے اور کووڈکے لئے موزوں رویہ اختیار کرنے کے علاوہ ٹیکہ لگانا بھی شامل ہے۔
کووڈ-19 ٹیکہ کاری کی لبرلائزڈ اور تیزرفتار مرحلہ 3 کی حکمت عملی کانفاذ یکم مئی 2021سے شروع کردیا گیا ہے۔آبادی کے نئے مستحق گرو پوں کے رجسٹریشن کا کام 28 اپریل سے ہی شروع ہوگیا تھا۔
سائنس اور ٹیکنالوجی کی وزارت
انڈین امیونولوجیکلز کوکوویکسین کی پیداواری کی صلاحیت میں توسیع کےلئے بائیو ٹیکنولوجی کے محکمے سے مشن کووڈ سرکشا پروجیکٹ کے تحت مینوفیکچرنگ لائسنس ملا
بھارتی حکومت کے ذریعہ اعلان شدہ مشن کووڈ سرکشا کے تحت بائیو ٹیکنولوجی محکمے اور بائیو ٹیکنولوجی انڈسٹری ریسرچ اسسٹنس کونسل  نے مقامی کووڈ ویکسین کی ترقی اور پیداوار میں تیزی لانے کے لئے آتم نربھر بھارت 3.0 کے تحت کوویکسین کی پیداواری کی صلاحیت بڑھانے کےلئے ایک پروجیکٹ شروع کیا ہے۔
انڈین امیونولوجیکلز لیمیٹیڈ،حیدرآباد،اس پروجیکٹ کے تحت سینٹرل ڈرگس اسٹینڈرڈ کنٹرول آرگینائزیشن  سے قرض لائسنس حاصل کرنے والی پہلی ایسی مینوفیکچرنگ سہولت ہے جو بھارت بائیو ٹیک کو اپنی اس تزئین و آرائش کی سہولت سے تیار کی جانے والی کوویکسین ادویات کی فراہمی کرے گی۔ انڈین امیونولوجیکلز آج 13اگست 2021 کو بھارت بائیوٹیک کو کمرشیل کوویکسین دواسازی اجزاکی پہلی کھیپ کی فراہمی کرےگا۔ شروع میں اس پلانٹ میں فی ماہ 20 سے 30 لاکھ خوراک کا پروڈکشن ہوگا اور اس کے بعد اگلے کچھ ہفتوں میں کارکاپٹلا میں اپنی نئی سہولت سے یہ کمپنی 40 لاکھ خوراک کا پروڈکشن کرنے لگے گی۔
اس کامیابی کے بارے میں بتاتے ہوئے بائیو ٹیکنولوجی محکمے  کی سکریٹری اور بائیو ٹیکنولوجی انڈسٹریز ریسرچ اسسٹنس کونسل  کی صدر ڈاکٹر رینو سوروپ نے کہا کہ حکومت نے ملک میں کوویکسین پروڈکشن بڑھانے اور کو ویکسین ویکسی نیشن مہم کو رفتار دینے کےلئے ہر ممکن مدد مہیا کرنے کےلئے انتھک کوشش کی ہے۔سینٹرل ڈرگس اسٹینڈرڈ کنٹرول آرگینازیشن کے ذریعہ انڈین امیونولوجیکلز کےلئے کوویکسین ڈرگ مصنوعات کی پیداوار کرنے کےلئے قرض لائسنس معاہدہ ایک بہت ہی کم وقت میں بنائی ایک اہم کامیابی ہے۔ مشن کووڈ سرکشا کے تحت ڈی بی ٹی – بی آئی آر اے سی کے ذریعہ تعاون دئے جانے کا مقصد ہمارے ملک کی کووڈ-19 ویکسین ضرورت کو پورا کرنا ہے۔ میں اس کامیابی کےلئے کی گئی کوششوں کےلئے ٹیم کو مبارکباد دیتی ہوں۔‘‘
ش ح ۔ا م۔رب۔
U:7833
(Visitor Counter : 165
صحت اور خاندانی بہبود کی وزارت
ریاستوں؍مرکز کے زیرانتظام علاقوں میں کووڈ-19 ٹیکوں کی دستیابی پرتازہ ترین جانکاری
ریاستوں؍مرکز کے زیرانتظام علاقوں کو 71.94 کروڑ سے زیادہ ٹیکوں کی خوراکیں فراہم کی گئیں
ریاستوں؍مرکز کے زیرانتظام علاقوں کے پاس 5.72 کروڑ سے زائد ٹیکوں کی خوراکیں بچی ہوئی ہیں اور غیر استعمال شدہ خوراکیں دستیاب ہیں، 07/لاکھ خوراکیں تیاری کے مرحلے میں ہیں
مرکزی حکومت ملک بھر میں کووڈ-19 ٹیکہ کاری کی رفتار بڑھانے اور اس کے دائرے میں اضافے کے لئے پرعزم ہے۔ عالم گیر کووڈ -19 ٹیکہ کاری کے نئے مرحلے کا آغاز 21 جون، 2021 کو ہوا تھا۔ ٹیکہ کاری مہم میں بہتر منصوبہ بندی اور ویکسین کی فراہمی کی چین کو منظم کرکے اور ریاستوں/مرکز کے زیر انتظام علاقوں کو ایڈوانس میں ویکسین کی دستیابی اور زیادہ سے زیادہ ویکسین کی دستیابی کے ذریعہ تیزی لائی گئی ہے۔
ملک گیرٹیکہ کاری مہم کے حصے کے طور پر بھارت سرکار ریاستوں اور مرکز کے زیر انتظام علاقوں کو مفت کووڈ ٹیکے فراہم کرکے تعاون کررہی ہے۔ عالم گیر کووڈ 19 ٹیکہ کاری مہم کے نئے مرحلے میں مرکزی حکومت ویکسین مینوفیکچررز کی جانب سے تیارکی جارہی ویکسین کو خرید کرکے ریاستوں اور مرکز کے زیر انتظام علاقوں کو 75 فیصد مفت ویکسین کی سپلائی کرےگی۔
|
|
ویکسین کی خوراکیں
|
|
10 ستمبر 2021 تک
|
|
فراہم کی گئی خوراکیں
|
|
71,94,73,325
|
|
تیاری کے مرحلے میں
|
|
7,00,000
|
|
بچی ہوئی خوراکیں
|
|
5,72,74,025
بھارتی حکومت  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 71.94 کروڑ  ویکسین کی خوراک دستیاب کرائی جا چکی ہیں ۔ مزید یہ کہ تقریباً 07 /لاکھ تیاری کے مرحلے میں ہے۔
مزید برآں 5.72 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں ابھی بھی ریاستوں؍مرکز کے زیر انتظام علاقوں کے پاس دستیاب ہیں۔
صحت اور خاندانی بہبود کی وزارت
وزیر صحت ڈاکٹر منسکھ مانڈویہ نے صفدر جنگ اسپتال جاکر کووڈ-19انتظام میں اسپتال کے بنیادی ڈھانچے کی تیاری کو یقینی بنانے کے لئے موک ڈرِل کا جائزہ لیا
’’آلات، عمل اور انسانی وسائل کے نکتہ نظر سے مکمل کووڈ طبی ڈھانچے کی آپریشنل تیاری کو یقینی بنانااہم‘‘
سب سے کووڈ مناسب رویے پر عمل کرنے اورغیر مصدقہ اطلاع ساجھاکرنے سے بچنے پر زور دیا
صحت و خاندانی بہبود کے مرکزی وزیر ڈاکٹر منسکھ مانڈویہ آج نئی دہلی کے صفدر جنگ اسپتال گئے اور کووڈ-19انتظام کے لئے اسپتال کے بنیادے ڈھانچے کی تیاری کو یقینی بنانے کے لئےوہاں کی جارہی موک ڈرِل کا جائزہ لیا۔
مرکزی وزیر نے کہا’’میں نے حال ہی میں ریاست کے وزائے صحت کے ساتھ کووڈ-19کی صورتحال و اس کی روک تھام اور انتظامات کی تیاری کا جائزہ لیا۔کووڈ-19انتظامات کے لئے تیاری کا جائزہ لینے کی غرض سے ملک میں موک ڈرِل کی جارہی ہے۔کووڈ-19انتظامات کے لئے اسپتالوں میں کلینکل تیاری اہم ہے۔آج سرکاری اور نجی اسپتالوں میں موک ڈرِل کی جارہی ہے۔ ریاست کے وزرائے صحت اپنی اپنی ریاستوں میں ڈرِل کا جائزہ لے رہے ہیں۔‘‘
ڈاکٹر مانڈویہ نے صفدر جنگ اسپتال اور دردھمان مہاویر میڈیکل کالج کے شعبوں کے صدور اور ملازمین کے ساتھ غیر رسمی بات چیت کی۔ وزیر صحت مختلف شعبوں کے صدور ، ڈاکٹروں، نرسوں، سیکورٹی اور صاف صفائی کی خدمات کے سربراہوں کے ساتھ تقریباً ایک گھنٹے تک رہے اور معیاری اسپتال نظم و ضبط ، کلینکل پریکٹسز، بیماری کے پھیلاؤ پر قابو پانے کے اقدامات، صاف صفائی کے عمل، مریض پر مرتکز اعلیٰ معیار کی صحت خدمات پر مختلف مشوروں کو توجہ سے سنا۔انہوں نے وزیر صحت سے وباء کے دوران رات دن خدمات دستیاب کرانے کے کام میں اپنے تجربات کو ساجھا کیا۔ ڈاکٹر مانڈویہ نے شعبوں کے صدور کو اپنی ٹیم سے ہر ہفتے ملنے ، تمام شعبوں کا دورہ کرنے اور بہترین نتائج کو یقینی بنانے کے لئے ان کے کام کے مظاہرے کا تجزیہ کرنے کی صلاح دی۔انہوں نے وباء کے دوران ڈاکٹروں کے مثالی کام کی ستائش کی ۔
ڈاکٹر مانڈویہ نے کوتاہی کو لے کر خبردار کیا اور تمام لوگوں سے کووڈ کے تعلق سے مناسب رویہ اپنانے پر زور دیا۔انہوں نے خبردار رہنے، غیر مصدقہ اطلاع کو ساجھا کرنے سے بچنے اور اعلیٰ سطح کی تیاری کویقینی بنانے پر زور دیا۔ انہوں نے کہا ’’کووڈ معاملے پوری دنیا میں بڑھ رہے ہیں اور ہندوستان میں بھی معاملوں میں اضافہ ہوسکتا ہے۔اس لئے یہ اہم ہے کہ آلات ، عمل اور انسانی وسائل کے معاملے میں مکمل کووڈ ڈھانچہ آپریشنل تیاری میں رہیں۔‘‘
اس موقع پر صحت خدمات کے ڈائریکٹر جنرل ڈاکٹر اتُل گوئل ، میڈیکل سپرنٹنڈنٹ صفدر جنگ اسپتال ڈاکٹر بی ایل شیروا اورصاف صفائی سمیت مختلف محکموں کے سربراہان موجود تھے۔
محنت اور روزگار کی وزارت
مئی 2021 میں ای پی ایف او میں 9.20 لاکھ سبسکرائبرس شامل ہوئے
نئی دہلی،20 جولائی ،2021 / 20 جولائی ، 2021 کو اشاعت شدہ ای پی ایف او کے عارضی پے رول اعداد و شمار میں اجاگر کیا گیا ہے کہ ای پی ایف او میں مئی 2021 کے دوران تقریباً 9.20 لاکھ سبسکرائبر شامل ہوئے۔ پورے ملک میں کووڈ – 19 کی دوسری لہر کے بحران کے باوجود ای پی ایف او رواں مالی سال کے شروع کے دو مہینے میں 20.20 لاکھ سبسکرائبر شامل کر سکا۔
پے رول اعداد و شمار میں بتایا گیا ہے کہ پے رول میں اضافے پر کووڈ – 19 وبا کی دوسری لہر کا اثر اتنا شدید نہیں تھا جتنا کہ پہلی لہر میں اس کا سہرا اے بی آر وائی اور پی ایم جی کے وائی کی شکل میں حکومت ہند کی بروقت مدد کے سر جاتا ہے۔ اس کے ساتھ ساتھ ای پی ایف او نے بھی مختلف اقدامات کیے جن میں دعوؤں کو آن لائن داخل کیا جانا ، خود بخوب دعووں کا نمٹایا جانا، پی ایف کھاتے کی آن لائن منتقلی ، شکایتوں کا تیزی سے ازالہ اور موبائل فون پر خدمات شامل ہیں۔
اس مہینے کے دوران کل 9.20 لاکھ سبسکرائبر شامل ہوئے جس میں 8.73 لاکھ نئے ارکان پہلی مرتبہ ملازمین کے پروویڈینٹ فنڈ اسکیم کے دائرے میں آتے ہیں۔ اسی مہینے کے دوران تقریباً 3.47 لاکھ سبسکرائبر ای پی ایف او سے الگ ہوئے لیکن ان کی ملازمتیں بدلنے پر وہ ای پی ایف او میں دوبارہ شامل ہو گئے۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
6783U –
(Visitor Counter : 129
کامرس اور صنعت کی وزارتہ
پی ایم گتی شکتی پورے ہندوستان میں ہموار کنکٹیوٹی پیدا کرے گا، عام آدمی اور صنعت کی مدد کرے گا – جناب گوئل
پی ایم گتی شکتی نقل و حمل کو تیز کرے گا، رسد کی لاگت میں کمی لائے گا، وزارتوں کے درمیان ہم آہنگی پیدا کرے گا– جناب گوئل
وزیر اعظم کا ماننا ہے کہ بنیادی ڈھانچے میں بہتری ملک کی ترقی کے لیے ضروری ہے – جناب گوئل
وارانسی میں پی ایم گتی شکتی ملٹی ماڈل واٹر وے سمٹ کا اہتمام کیا گیا
صنعت و تجارت، امور صارفین، خوراک اور عوامی نظام تقسیم نیز ٹیکسٹائل کے مرکزی وزیر جناب پیوش گوئل نے کہا ہے کہ پی ایم گتی شکتی مشن کا مقصد ہندوستان میں رابطے کے بنیادی ڈھانچے میں یکسر تبدیلی لانا ہے۔ وہ وارانسی میں 11-12 نومبر، 2022 کو حکومت ہند کی بندرگاہوں، جہاز رانی اور آبی گزرگاہوں کی وزارت کے تحت ان لینڈ واٹر ویز اتھارٹی آف انڈیا  کے زیر اہتمام پی ایم گتی شکتی ملٹی موڈل واٹر ویز سمٹ سے خطاب کر رہے تھے۔
کانفرنس کا آج اتر پردیش کے وزیر اعلیٰ یوگی آدتیہ ناتھ، صنعت و تجارت، امور صارفین، خوراک اور عوامی نظام تقسیم اور ٹیکسٹائل کے مرکزی وزیر جناب پیوش گوئل اور بندرگاہوں، جہاز رانی اور آبی گزرگاہوں کے مرکزی وزیر جناب سربانند سونووال نے مشترکہ طور پر افتتاح کیا۔
پی ایم گتی شکتی مشن پر بات کرتے ہوئے، جناب گوئل نے کہا کہ یہ پروجیکٹ مختلف وزارتوں کے ذریعہ شروع کئے گئے بنیادی ڈھانچے کے جاری منصوبوں کے درمیان ہم آہنگی لائے گا۔ اس مشن کے تحت حکومت کی کئی وزارتوں کو ایک پلیٹ فارم پر لایا گیا ہے۔ ان میں ریلوے، سڑکیں اور شاہراہیں، پٹرولیم اور قدرتی گیس، ٹیلی کمیونی کیشن، توانائی، جہاز رانی اور شہری ہوابازی شامل ہیں۔
وزیر موصوف نے پی ایم گتی شکتی مشن کے تحت اندرون ملک آبی گزرگاہوں سے متعلق کئے گئے کام کی تعریف کی۔ انھوں نے کہا کہ اس حکومت نے پچھلے ساڑھے آٹھ سالوں میں بہت سے چیلنجوں کا سامنا کیا ہے۔ انھوں نے مزید کہا کہ ان چیلنجوں کو مواقع میں تبدیل کرنے کا سہرا وزیر اعظم جناب نریندر مودی کو جاتا ہے۔ یہ صرف ان کی آگے کی سوچ اور درست رہنمائی کی وجہ سے ممکن ہوا ہے، آج بہت سی وزارتیں مربوط طریقے سے کام کر رہی ہیں۔ پی ایم گتی شکتی یوجنا کو پی ایم کی اہل قیادت اور رہنمائی میں ممکن بنایا گیا ہے۔
جناب گوئل نے کہا کہ وزیر اعظم کا ماننا ہے کہ اگر کسی ملک کو ترقی کرنی ہے تو بنیادی ڈھانچے کو بہتر بنانا ضروری ہے۔ بنیادی سہولیات جیسے بیت الخلاء، پکے گھر، بجلی، ڈیجیٹل ٹکنالوجی اور دیگر بہت سی چیزوں کی فراہمی میں بڑی تبدیلیاں آئی ہیں۔ انھوں نے یہ بھی کہا کہ ہوائی اڈوں اور بندرگاہوں کی تعداد بھی دوگنی ہو گئی ہے۔
انھوں نے اس بات کو نمایاں کیا کہ شاید ہی دنیا کے کسی ملک کے پاس گتی شکتی جیسا جامع منصوبہ ہو۔ اس پروگرام کے نتیجے میں ملک بھر میں بغیر کسی رکاوٹ کے رابطہ قائم ہوگا، جس سے صنعت، تجارت اور عام آدمی کو فائدہ پہنچے گا۔ یہ لاجسٹک لاگت کو کم کرے گا اور سامان کی نقل و حمل میں لگنے والے وقت میں کمی لائے گا۔ اس اسکیم میں اراضی کا ریکارڈ بھی شامل کیا گیا ہے، جس سے کسی بھی منصوبے کی تکمیل میں تیزی آئے گی۔
بجلی کی وزارت
آر ای سی نےنئے ایل پی ایس ضابطے کے تحت 22ہزار کروڑ روپے مختص کئے
حکومت ہند کی بجلی کی وزارت نے ریاست میں بجلی کی کھپت کی بڑھتےہوئے اخراجات،جو 150000 کروڑ تک پہنچ گیا ہے، کے مسئلے کو حل کرنے کی سمت میں ایک قدم اٹھاتے ہوئے الیکٹریسٹی ضابطہ 2022 جاری کیا ہے۔اس پہل کا بنیادی مقصد بجلی سپلائیروں کو مالی مدد فراہم کرنا اور بجلی کے شعبہ میں اقتصادی ڈسپلن لانا ہے۔اس کے علاوہ ،یہ اس بات کو بھی یقینی بناتا ہے کہ ہر صارف کو نہ صرف مستحکم اور معیاری اور بلا رکاوٹ بجلی کی سپلائی ملے بلکہ یہ ریاستی بجلی بورڈوں کے ذریعہ بجلی خرید کی رقم میں تاخیر سے ادائیگی کی وجہ سے سود کے بوجھ کو بھی کم کرتا ہے۔آر ای سی اور پی ایف سی  کو بجلی کی وزارت کے ذریعہ صلاح دی گئی تھی کہ وہ نئے ایل پی ایس ضابطوں کے تحت ان کی بقایا رقم کی بروقت ادائیگی کےلئے بجلی سپلائی کرنے والی کمپنیوں کو اپنا تعاون دیں۔
اہم ریاستوں جیسے راجستھان،جھارکھنڈ،تمل ناڈو ،مہاراشٹر ،جموں و کشمیر،مدھیہ پردیش اور اترپردیش میں تقریباً 96000 کروڑ روپے کی بجلی خرید بقایا ہونے کے ساتھ ریاستی ضابطوں پر عمل کررہے ہیں۔اسی کے مطابق ،صارفین ریاستوں کے سپلائی لائسنس ہولڈروں کو 5اگست 2022کو اپنے بجلی سپلائیروں کو قریب 2600 کروڑ روپے کی ادائیگی کریں گے۔آئی ای سی نے 3اگست 2022 کو جھارکھنڈ،راجستھان ،چھتیس گڑھ اور جموں اور کشمیر کے سپلائی ہولڈروں کے ذریعہ بقایا رقم کی ادائیگی کےلئے تقریباً 22000 کروڑ روپے کی مالی مدد مہیا کی ہے۔
یہ ضابطہ پروڈکشن کمپنیوں ،بین ریاستی تجارتی لائسنس ہولڈروں کے ذریعہ زیر التوا ادائیگی سرچارج سمیت کل بقایا رقم کا زیادہ سے زیادہ 48یکساں ماہانہ قسطوں  میں ادائیگی کی جا سکتی ہے۔ سپلائی کرنے والے لائسنس ہولڈر ان ضابطوں کے اعلان کے 30دنوں کے اندر بقاجات اور بجلی سپلائی کرنے والوں کو ادائیگی کی جانے والی قسطوں کی تعداد کو واضح کرے گا۔ایک قسط کی ادائیگی میں تاخیر کے معاملے میں،ضابطوں کی نوٹیفکیشن کی تاریخ پر پوری بقایا رقم پر دیر سے ادائیگی سرچارج دینا ہوگا۔اگر وقت پر ادائیگی کی جاتی ہے تو بقایاجات پر کوئی اضافی ایل پی ایس نہیں دینی ہوگی ۔اس طرح بقایاجات کی وقت پر ادائیگی ایل پی ایس ضابطوں کا بنیادی جز ہے۔
وزارت ماہی پروری، مویشی پروری و ڈیری
ماہی پروری ، مویشی پروری ا ور ڈیری کی وزات ملک بھر میں مختلف اسکیمیں نافذ کرتی ہے تاکہ گایوں اور بھینسوں کی پرورش سمیت ماہی پروری اور مویشی پروری کے فروغ کے لئے ریاستوں اور مرکز کے زیر انتظام علاقوں کی کوششوں کو فروغ دیا جاسکے
ماہی پروری ، مویشی پروری اور ڈیری کے مرکزی وزیر جناب پرشوتم روپالا نے آج لوک سبھا میں ایک تحریری جواب میں بتایا کہ گائے اور بھینسوں کی پرورش سمیت ماہی پروری اور حیوانات کے شعبوں کو فروغ دینے کے لیے ریاستوں/ مرکز کے زیر انتظام علاقوں کی کوششوں کو پورا کرنے کے لیے، ماہی پروری، حیوانات اور دودھ کی پیداوار کی وزارت، حکومت ہند اتر پردیش سمیت پورے ملک میں مختلف اسکیمیں نافذ کرتی ہے، جن میں  پردھان منتری متسیا سمپدا یوجنا ،  فشریز اینڈ ایکوا کلچر انفراسٹرکچر ڈیولپمنٹ فنڈ ،  نیشنل پروگرام فار ڈیری ڈیولپمنٹ ،  ڈیری پروسیسنگ اور انفراسٹرکچر ڈیولپمنٹ فنڈ  ڈیری سرگرمیوں میں مصروف ڈیری کوآپریٹو اور فارمر پروڈیوسر آرگنائزیشنز  کو سپورٹ کرنا،  ڈیری انٹرپرینیورشپ ڈیولپمنٹ اسکیم  ،  اینیمل ہسبنڈری انفراسٹرکچر ڈیولپمنٹ فنڈ  وغیرہ شامل ہیں۔
محکمہ حیوانات اور ڈیری، ماہی پروری، حیوانات اور دودھ کی پیداوار کی وزارت، حکومت ہند دسمبر 2014 سے دیسی مویشیوں کی نسلوں کی افزائش اور تحفظ کے لیے راشٹریہ گوکل مشن کو نافذ کر رہی ہے۔ دودھ کی بڑھتی ہوئی مانگ کو پورا کرنا اور ملک کے دیہی کسانوں کے لیے ڈیری کو مزید منافع بخش بنانے کے لئے دودھ کی پیداوار بڑھانے اور مویشیوں کی پیداوار بڑھانےکے لئے یہ اسکیم بہت اہم ہے۔ یہ اسکیم محکمہ کی نظر ثانی شدہ اور دوبارہ ترتیب شدہ اسکیم کے تحت 2021-22 سے 2025-26 تک 2400 کروڑ روپے مختص کے ساتھ جاری ہے۔ اس اسکیم کے نتیجے میں پیداواری صلاحیت میں اضافہ اور پروگرام کا فائدہ ہو رہا ہے، جس سے ڈیری کاشت کرنے والے 80 ملین کسانوں کو خاص طور پر چھوٹے اور معمولی ڈیری فارمرز تک رسائی حاصل ہو رہی ہے۔
ماہی پروری کے محکمے نے 2020-21 میں شروع ہونے کے بعد سے پی ایم ایم ایس وائی کے تحت ریاست اتر پردیش میں ماہی پروری اور آبی زراعت کی ترقی کے لیے 270.84 کروڑ روپے کے مرکزی حصہ کے ساتھ 861.05 کروڑ روپے کی لاگت سے پروجیکٹ کی تجویز کو منظوری دی ہے۔ پی ایم ایم ایس وائی کے تحت منظور شدہ اہم سرگرمیوں میں آبی زراعت کی سرگرمیوں کے لیے تالابوں کی تعمیر شامل ہے جس میں میٹھے پانی اور اندرون ملک نمکین پانی سے متاثرہ علاقوں میں ان پٹ سپورٹ، آبی ذخائر اور کھلے آبی ذخائر میں فش کلچر کے لیے پنجروں/ قلموں کی تنصیب، مربوط ترقی شامل ہیں۔ آبی ذخائر، ہیچری کا قیام، بیج پالنے کے علاقے کی تعمیر، ری سرکولیٹری ایکوا کلچر سسٹم  کا قیام، بائیو فلوک ٹینک اور تالاب، فش فیڈ مل کا قیام، فصل کے بعد کے بنیادی ڈھانچے کی ترقی جیسے آئس پلانٹس، کولڈ اسٹوریج، آئس پلانٹس-کم-کولڈ سٹوریجز مچھلی کی نقل و حمل اور مارکیٹنگ کے بنیادی ڈھانچے جیسے فریج اور موصل گاڑیاں، دو/تین پہیوں والے آئس باکس، لائیو فش ویڈنگ یونٹس، فش کیوسک وغیرہ شامل ہیں۔
ش ح۔ ح ا ۔ ج
UNO-3117
(Visitor Counter : 48
امور داخلہ کی وزارت
کابینہ نے آرمس بل، 2019ء میں سرکاری ترامیم کو منظوری دی
نئی دہلی،24؍دسمبر:وزیر اعظم جناب نریندر مودی کی صدارت میں آرمس بل، 2019 میں سرکاری ترامیم کے لئے استقدامی منظوری دی گئی۔ اس بل کو 9دسمبر 2019ء کو لوک سبھا میں پیش اور منظور کیا گیا تھا۔
فوائد:
یہ غیر قانونی اسلحوں اور اس کے کاروبار اور مینوفیکچرنگ سے متعلق ممکنہ مجرمین کو روکے گا اور اس سے لائسنس سے متعلق التزامات بھی بہتر بنیں گی، آج کی سیکورٹی ضرورتوں کو بہتر ڈھنگ سے پورا کیا جاسکے اور غیر قانونی اسلحوں کو غیر قانونی تجارت کے واقعات سے مؤثر طریقے پر نپٹا جاسکے گا۔اس کے ساتھ ہی قانون پر عمل کرنے والے لائسنس ہولڈروں کو آرمس لائسنس کی مدت بڑھانے کی سہولت ملے گی۔
آرمس قانون میں منظور کی گئیں ترامیم الیکٹرونک لائسنس دستیاب کرانے، لائسنس کو طویل تر جواز کی مدت دینے اور جرمانے کے سخت التزامات کی تجویز رکھتے ہوئے اسلحوں کے غیر قانونی قبضے کو روکنے کے لئے سخت ریگولیٹری نظام بنانے کی سمت میں اگلا قدم ہے۔
بھارت کا مسابقتی کمیشن
سی سی آئی نے وروینٹا ہولڈنگ کے ذریعے یس بینک میں 10فیصد تک کی ایکویٹی سیکیورٹیز کے حصول کی منظوری دی
مسابقتی کمیشن آف انڈیا  نے وروینٹا ہولڈنگ کے ذریعے یس بینک میں 10 فیصد تک کی ایکویٹی سیکیورٹیز کے حصول کی منظوری دی ۔
وروینٹا ہولڈنگ لمیٹیڈ ایک سرمایہ کاری ہولڈنگ کمپنی ہے۔ فی الحال، ہندوستان میں اس کی کوئی سرگرمیاں نہیں ہیں۔
یس بینک لمیٹڈ  ایک بینکنگ کمپنی ہے جو بڑ ے پیمانے پر بینکنگ اور مالیاتی خدمات فراہم کرنے کے کام میں مصروف ہے۔
کمیشن نے حاصل کنندہ کے ذریعہ ایکویٹی سیکیورٹیز اور ہدف کے ووٹنگ کے حقوق کے حصول سے متعلق مجوزہ امتزاج کی منظوری دی جو کل ادا شدہ مالیاتی حصص کے 10 فیصد تک ہے ۔
سی سی آئی کا تفصیلی حکم بعد میں آئے گا۔
سٹرک ٹرانسپورٹ اور شاہراہوں کی وزارت
جناب نتن گڈکری نے آندھر پردیش کے وجے واڑہ میں 21559کروڑ روپے کی سرمایہ کاری سے 51قومی شاہراہ پروجیکٹوں کا افتتاح کیا اور سنگ بنیاد رکھا
نئی دہلی:17؍فروری2022:
روڈ ٹرانسپورٹ اور قومی شاہراہ کے مرکزی وزیر جناب نتن گڈکری نے آندھراپردیش کے وجے واڑہ میں آج 21559کروڑ روپے کی سرمایہ کاری سے کل 1380کلو میٹر طویل 51قومی شاہراہ پروجیکٹوں کا افتتاح کیا اور سنگ بنیاد رکھا۔
اس موقع پر جناب گڈکری نے کہا کہ وزیر اعظم جناب نریندر مودی کی قیادت میں ہم آندھرپردیش میں عالمی سطح کے بنیادی ڈھانچے کی تعمیر کے لئے عہد بند ہیں۔انہوں نے کہا کہ بہتر سڑک رابطہ ساحلی علاقے میں سیاحت کو بڑھاوا دے گا، شہری اور دیہی نوجوانوں کے لئے روزگار کے مواقع پیدا کرے گا اور آندھرپردیش کے لوگوں کو خوشحال بنانے میں اہم رول ادا کرے گا۔
جناب نتن گڈکری نے کہا کہ سیتو بھارتم کے تحت آر او بی کی تعمیر سے بلا رُکاوٹ آمدو رفت کی سہولت حاصل ہوگی۔ مسافروں کے تحفظ کو یقینی بنایاجاسکے گا، وقت کے ساتھ ساتھ ایندھن کی بچت ہوگی اور آلودگی بھی کم ہوگی۔ انہوں نے کہا کہ قومی شاہراہ ریاست کی سماجی –اقتصادی ترقی کی نبض ہے۔
جناب گڈکری نے کہا کہ آندھراپردیش کے وشاکھاپٹنم اور کاکی ناڑا بندرگاہوں کے درمیان فور لین کی سڑک آمدورفت کی سہولیات میں بہتری لانے میں اہم کردار ادا کرے گی۔انہوں نے کہا کہ بینز سرکل فلائی اوور کی تعمیر سے وجے واڑہ شہر میں بھیڑ بھاڑ کم کرنے میں مدد ملے گی۔